b'\n_START_ARTICLE_\nHea sadam\n_START_SECTION_\nS\xc3\xbc\xc5\xbeee\n_START_PARAGRAPH_\nRomaani tegevus leiab aset 20. sajandi alguses L\xc3\xa4\xc3\xa4ne-Eesti saarel kalurik\xc3\xbclas kahe aasta v\xc3\xa4ltel. Peategelaseks on Juulius (Jull), 14-aastane vaeslaps, kelle v\xc3\xb5tab enda hooldada kalur Taavi, Kipri talu hea s\xc3\xbcdamega, kuid alkoholilembene peremees. Jull hakkab Taavi k\xc3\xa4e all \xc3\xb5ppima kalap\xc3\xbc\xc3\xbcdmist ja paatide valmistamist. Umbes aasta hiljem kolib perre elama ka Julli \xc3\xb5de Luisi, kes on p\xc3\xb5genenud enda hooldaja juurest. Sel ajal haigustub Liisu ning Luisi j\xc3\xa4\xc3\xa4b teda koos Liisu \xc3\xb5e Mariega hooldama. Kuna niigi v\xc3\xa4ikses elamises on rohkelt inimesi, otsustab Jull p\xc3\xa4rast seda, kui k\xc3\xbclast on l\xc3\xa4bis\xc3\xb5idul v\xc3\xa4ike kaubalaev, selle meeskonnaga liituda. Ta satub Tallinna ja Soome, kohtub Tallinnas isaga, kes oli pere omal ajal maha j\xc3\xa4tnud, ning naaseb koos temaga k\xc3\xbclasse. Nad lepivad k\xc3\xb5rvalasuva Jaagu\xc3\xb5ue talu perenaise Kristiinega kokku, et saavad kasutada naise lapsep\xc3\xb5lvekodu Lahepera. Sinna kolib ka Luisi ning romaan l\xc3\xb5peb positiivsete nootidega: taas \xc3\xbchinenud pere hakkab tasapisi jalgu alla saama.'